Ieva Kubliņa

Ieva Kubliņa (dzimusi  Rīgā) ir bijusī latviešu basketboliste, spēlēja spēka uzbrucējas pozīcijā, Latvijas sieviešu basketbola izlases dalībniece.

Viņas māte Ingrīda Kubliņa spēlējusi Rīgas TTT, arī tēvs Indulis Kubliņš spēlējis basketbolu. Basketbolā sākusi trenēties sešu gadu vecumā. Izglītību ieguvusi Virdžīnijas Tehniskajā universitātē ASV.

 Karjera 
Karjeru sākusi Latvijā TTT Rapa sastāvā, 1999. gadā kļuvusi par Latvijas čempioni. 1999. gadā startējusi ASV vidusskolu čempionātā Trinity Episcopal School skolas sastāvā. Laikā no 2000. līdz 2004. gadam pārstāvējusi Virdžīnijas Tehniskās universitātes basketbola komandu Virginia Tech Hokies NCAA, pēdējā gadā tika iekļūts arī izslēgšanas spēlēs. 2014. gada septembrī tika paziņots, ka basketboliste tiks uzņemta universitātes slavas zālē. 2004. gadā Kubliņa kļuva pirmo latvieti, kas tikusi izraudzīta WNBA draftā — viņu Indiānas "Fever" izvēlējās ar kopējo 31. kārtas numuru. 2004.—2005. gada sezonā sākusi profesionāles karjeru, sezonas pirmajā pusē spēlējusi Ungārijas līgas klubā Miškolcas DKSK, sezonas vidū pārgāja uz Lietuvas Viļņas "Lietuvos Telekomas" klubu. "Lietuvos Telekomas" sastāvā šajā sezonā izcīnīja 3. vietu Eirolīgā, kā arī Lietuvas čempiones titulu. 2005.—2006. gada sezonā kluba sastāvā tika izcīnīta uzvara Lietuvas un Baltijas čempionātā, kā arī 4. vieta Eirolīgā.

2006.—2007. gada sezonā Kubliņa pārstāvēja Francijas līgas klubu Mondevilas USO, ar ko tika sasniegts astotdaļfināls Eirolīgā un pusfināls Francijas čempionātā. Nākamo sezonu aizvadīja Krievijas čempionāta klubā Maskavas "Dinamo", tā sastāvā tika izcīnīta 9. vieta Krievijas čempionātā un sasniegts ceturtdaļfināls Eirolīgā. 2008.—2009. gada sezonu uzsāka Rīgas TTT, kur bija komandas kapteine, tomēr sezonas vidū pārgāja uz Čehijas klubu Prāgas USK. Tā sastāvā 2009. gadā kļuva par Čehijas čempioni, 2010. gadā tika izcīnīts Čehijas kauss. 2010.—2011. gada sezonā spēlēja Ungārijas klubā SEAT Lami-Véd Győr.Ieva Kubliņa otro reizi spēlēs Ungārijā

2011. gada jūlijā parakstīja līgumu ar Francijas līgas klubu CJM Bourges Basket.Ieva Kubliņa izvēlas Francijas čempiones "Bourges", sportacentrsKubliņa karjeru turpinās Francijas čempionvienībā 'Bourges Basket' , delfi Tā sastāvā kļuva par 2011.—2012. gada sezonas Francijas līgas čempioni, kā arī sasniedza Francijas kausa finālu. Pēc 2011.—2012. gada sezonas beigām pārgāja uz Ungārijas līgas klubu Ģēras "Uni Seat",Kubliņa atgriežas Ungārijā kuru finansiālu problēmu dēļ pameta 2013. gada janvārī. Pēc tam viņa pievienojās Turcijas līgas klubam Stambulas "Fenerbahçe". 2013. gada janvārī kļuva par pirmo Latvijas basketbolisti, kas 21. gadsimtā Eirolīgā aizvadījusi vismaz 100 spēles (starp vīriešiem un sievietēm). "Fenerbahçe" sastāvā 2012.—2013. gada sezonā tika sasniegts fināls Eirolīgā, kurā tika zaudēts Anetes Jēkabsones-Žogotas pārstāvētajam Krievijas Superlīgas klubam Jekaterinburgas UGMK. Tāpat tika izcīnīta uzvara Turcijas čempionātā. 2014. gada janvārī pievienojās Ungārijas klubam Pēčas PEAC, kura sastāvā izcīnīja Ungārijas čempionāta sudraba medaļu.

2014. gada decembrī paziņojusi par karjeras beigšanu.

 Latvijas izlase 
Latvijas izlasē debitējusi .Ievai Kubliņai piektdien simtā spēle Latvijas izlasē Kopā ar Latvijas sieviešu izlasi ir izcīnījusi 6. vietu 2005. gada Eiropas čempionātā Turcijā, 4. vietu 2007. gada Eiropas čempionātā Itālijā, 8. vietu 2011. gada Eiropas čempionātā Polijā un dalītu 9.—12. vietu 2008. gada Pekinas Olimpiskajās spēlēs. Pēc starta 2011. gada Eiropas čempionātā viņa paziņoja par karjeras beigšanu izlasē.

 Sasniegumi 
 1998: 12. vieta Eiropas U-18 čempionātā kopā ar Latvijas sieviešu U-18 izlasi Turcijā.
 1999: Latvijas čempione TTT Rapa sastāvā.
 2000: 12. vieta Eiropas U-20 čempionātā kopā ar Latvijas sieviešu U-20 izlasi Slovākijā.
 2000: 10. vieta Eiropas U-18 čempionātā kopā ar Latvijas sieviešu U-18 izlasi Polijā.
 2002: 4. vieta Eiropas U-20 čempionātā kopā ar Latvijas sieviešu U-20 izlasi Horvātijā.
 2003: 8. vieta Pasaules U-21 čempionātā kopā ar Latvijas sieviešu U-21 izlasi.
 2005: Lietuvas čempione Eirolīgas kluba Lietuvos telekomas sastāvā.
 2005: 3. vieta Eirolīgā kopā ar klubu Lietuvos telekomas.
 2005: 6. vieta 2005. gada Eiropas čempionātā kopā ar Latvijas sieviešu izlasi Turcijā.
 2006: Eirolīgas pusfināliste.
 2007: 4. vieta 2007. gada Eiropas čempionātā kopā ar Latvijas sieviešu izlasi Itālijā.
 2008: Uzvara Pekinas Olimpisko spēļu kvalifikācijas turnīrā Madridē, Spānijā.
 2008: 4. vieta FIBA otrajā "Dimanta bumbas" turnīrā Hainiņā, Ķīnā.
 2008: 9. vieta Pekinas Olimpiskajās Spēlēs kopā ar Latvijas sieviešu izlasi Pekinā, Ķīnā.
 2009: Čehijas čempione Eirolīgas kluba Prāgas "USK" sastāvā.
 2010: Iekļūšana Eirolīgas astotdaļfinālā kopā ar Prāgas "USK".
 2011: 8. vieta Eiropas čempionātā Polijā.
 2012: uzvara Francijas čempionātā CJM Bourges Basket sastāvā.
 2013: 2. vieta Eirolīgā kopā ar klubu Stambulas "Fenerbahçe".
 2013: uzvara Turcijas čēmpionātā Stambulas "Fenerbahçe" sastāvā.

 Atsauces 

 Literatūra 
 Ieva Kubliņa: "Vīriešu izlasei novēlu izturību!"
 Kubliņa: "Jūtu, ka ir iespēja progresēt"
 Viss notiek uz labu

 Ārējās saites 

Kategorija:1982. gadā dzimušie
Kategorija:Rīgā dzimušie
Kategorija:Latvijas basketbolisti
Kategorija:Spēka uzbrucēji
Kategorija:2008. gada vasaras olimpisko spēļu dalībnieki